**ОБЩИНА ПЕТРИЧ, ОБЛАСТ БЛАГОЕВГРАД, РЕПУБЛИКА БЪЛГАРИЯ**

2850 Петрич, ул.“Цар Борис III” № 24, тел.: +359(0)745 69112, факс: +359(0)745 62090

e-mail: oa\_petrich@mbox.contact.bg, www.petrich.egov.bg



**ОДОБРЯВАМ:**

**Кмет на Община Петрич:............................**

**/Димитър Бръчков/**

**ТЕХНИЧЕСКА СПЕЦИФИКАЦИЯ**

**ЗА ОБЩЕСТВЕНА ПОРЪЧКА, ВЪЗЛАГАНА ЧРЕЗ СЪБИРАНЕ НА ОФЕРТИ С ОБЯВА, С ПРЕДМЕT: „ИЗВЪРШВАНЕ НА ДЕЗИНСЕКЦИЯ, ДЕРАТИЗАЦИЯ И ДЕЗАКАРИЗАЦИЯ В ОБЕКТИ И ПЛОЩИ НА ТЕРИТОРИЯТА НА ОБЩИНА ПЕТРИЧ“**

1. **ЦЕЛ НА ПОРЪЧКАТА**

Настоящата обществена поръчка има за цел да намали числеността на преносители и причинители на вредни организми до степен, безопасна за здравето на населението на община Петрич.

1. **ОБХВАТ И ОПИСАНИЕ НА ДЕЙНОСТИТЕ**

**Дейности, свързани с дезинфекция, дезинсекция, дератизация и дезакаризация, извършвани в обекти и площи на територията на община Петрич**

* 1. **Дезинфекции / Дезинфекция на пясъчници**

Мероприятия, насочени към унищожаване на възбудителите на инфекциозни заболявания – висцерална лайшманьоза, ехинококоза и др.

Извършване на профилактични дезинфекции след бедствени ситуации, ако е необходимо.

* 1. **Мониторинг, дезинсекция и дератизация на закрити площи /детски градини, социални домове, административни сгради, читалища, училища и др./**

Мониторинг се извършва по предписание на контролните органи ежемесечно. За целите на мониторинга екип от двама изпълнители следва да посещават обектите на място, правят оглед и при наличие на вредители вземат мерки за извършване на необходимите ДДД мероприятия.

* 1. **Дезинсекции и дезакаризации на открити площи**

Мероприятия за унищожаване на членестоногите вредители в техните биотопи, както и унищожаване на преносители на заразни заболявания по хората.

Обектите, които подлежат на дезинсекция и дезакаризация, са паркове, гробищни паркове, сметища, зелени площи в детски заведения, социални комплекси, детски площадки и училища.

Мероприятието започва с предварително изготвен график, който се оповестява от средствата за масово осведомяване на местно ниво. Третирането на площите се извършва при сухо и относително топло време, рано сутринта, чрез използването на моторни пръскачки.

Кратността на обработките е в зависимост от климатичните условия, но не по-малко от две в интервал от 20 – 35 дни, съобразно сезонната динамика на вредителите.

Изпълнителят следва да прилага биоциди, които са разрешени за употреба от Министерството на здравеопазването, щадящи околната среда, с електростатични дюзи безопасни за хората и нецелевите животни.

Преди третирането на площите задължително се поставя визуална комуникация - Табели с информация за използваните препарати, дата, час на обработката, телефон за връзка и карантинен срок.

**2.4. Дезинсекция срещу комари**

Борбата с комарите следва да се извършва в две направления - унищожаване на ларвните стадии в биотопите с биоциди, разрешени за употреба от Министерството на здравеопазването и тези, предназначени за имагиналните /летящи/ форми. Определени видове имат епидемиологично значение, като например преносителите на малария и тигровия комар като преносител на вируса Зика.

Ларвицидните обработки се извършват рано пролетта при благоприятни температурни условия за отлагане на яйцата от презимувалите оплодени женски индивиди. Третирането се извършва непосредствено във временните или постоянни биотопи на комарите. Имагиналните обработки следва да се извършват посредством агрегати за топъл аерозол, който едновременно или поотделно покрива кварталите и селата на територията на община Петрич по поречието на р. Струма и р. Струмешница.

Дезинсекцията се извършва обикновено с начален час 20.30 часа и се координира със съответните кметства, органите на полицията за пилотен автомобил и РС ПБЗН. Практиката от предходни години показва необходимостта от четирикратни третирания на територята на община Петрич по време на максималната численост на развитие на комарните видове популации за месеците – края на месец март началото на месец април, началото на месец май, юни и август.

**2.5. Дезинсекция срещу вредители по дървесни видове**

Дезинсекцията на дървесните видове се извършва по необходимост през летния период рано сутрин преди да има масово движение на хора. Използва се гръбна моторна пръскачка или автомобил с ULV машина. Биоцидите се избират спрямо вредителите, които се третират. Те трябва да са безвредни за дървесните видове. Биолог определя вида на вредителите и съвместно с еколог се определят биоциди, време и честота на третиранията. Всички действия по обработката следва да се съгласуват с РЗИ Благоевград и отдел Екология на община Петрич.

**2.6. Дератизация на външни площи и канални шахти**

Дератизацията на външни площи и канални шахти се извършва през сезоните пролет или есен. Биоцидите, които се използват, трябва да са предназначени за външна употреба и да са предпазени от влагата. Третират се местата, на които нямат достъп хора и животни. Обработката следва да се извършва масирано за кратко време, за да се получи т.нар. ударен ефект. За по - голяма ефективност обработката трябва да се повтаря след около 7-10 дни. Проблемните места на гр. Петрич са поречието на реката, преминаваща през града и вливанията на колекторните шахти от кварталите близо до нея.

1. **МЯСТО И СРОК ЗА ИЗПЪЛНЕНИЕ НА ДЕЙНОСТИТЕ**

Дейностите по ДДД обработки ще се осъществяват в обекти и площи на територията на община Петрич /паркове, гробищни паркове, сметища, места за отдих, зелени площи в детски заведения, социални комплекси, детски площадки и училища, канализационни мрежи, колекторни шахти/.

Срокът за изпълнение на договора е една година, считано от датата на подписването му или до достигане на сумата от 50 000 /петдесет хиляди/ лева без включен ДДС, което от двете събития настъпи първо.

1. **ОРГАНИЗАЦИЯ НА ДЕЙНОСТИТЕ ПО ИЗПЪЛНЕНИЕ НА ПОРЪЧКАТА**
2. Дейностите по ДДД могат да се извършват само от лица, притежаващи необходимата правоспособност, съгласно изискванията на Наредба № 3 от 24.01.2005 г. за условията и реда за извършване на дезинфекции, дезинсекции и дератизации, издадена от министъра на здравеопазването.
3. Всички ДДД обработки следва да се извършват от дезинфектори под постоянен контрол от координационна група /ръководител ДДД/.

* Външните обработки на площите се извършват след възлагане от оторизирани от община Петрич лица, а обработките на детски и социални домове по предварително ежемесечен съгласуван с възложителя и компетентните органи график.
* Преди обработките да се извършва инструктаж за предстоящите мероприятия от страна на изпълнителя.
* По време на обработките всяко действие да се координира с представител на община Петрич.
* След всяка извършена обработка да се издава протокол за ДДД дейностите по образец съгласно Приложение № 4 към чл. 18 от Наредба № 3 от 24.01.2005 г. за условията и реда за извършване на дезинфекции, дезинсекции и дератизации. Протоколът се изготвя в два еднообразни екземпляра – един за изпълнителя и един за възложителя, като при необходимост се дават и съответните препоръки към възложителя. Протоколът задължително включва вида на услугата, адреса и трите имена на заявителя; вида на обекта и площта му в кв.м., указания за предохранителните мерки, дата на изпълнение на услугата и общата цена за извършената обработка на площите.

1. Всички обработки се извършват във време, предварително съгласувано със съответните специалисти /РЗИ, Агенция по храни и еколог от община Петрич/.
2. При изпълнение на дейностите, включени в обхвата на поръчката, изпълнителят следва да вземе всички мерки за предотвратяване на рискове и за недопускане на некачествено изпълнение и/или ситуация, в която да бъдат застрашени жителите на община Петрич от вредители.
3. **ИЗИСКВАНИЯ НА ВЪЗЛОЖИТЕЛЯ КЪМ ИЗПЪЛНЕНИЕТО НА ПОРЪЧКАТА**

**5.1. Изпълнението на поръчката се извършва при следните условия:**

* Изпълнителят извършва дейностите по ДДД съгласно посоченото в настоящата техническа спецификация по заявка на възложителя, при регистрирано наличие на инсекти, гризачи и други вредители, в срок от 24 (двадесет и четири) часа от получаването на конкретната заявка. Заявката се подава от страна на възложителя от определено от него длъжностно лице. При възникване на извънредна необходимост, изпълнителят следва да се отзове не по-късно от 12 (дванадесет) часа от подаването на сигнала.
* При обработката на площите изпълнителят е длъжен да използва биоцидни препарати, които са снабдени с разрешение за пускане на пазара, издадено от Министерство на здравеопазването Предлаганите от участниците препарати за изпълнение предмета на поръчката следва да са разрешени за предлагане на пазара и употреба в Република България. ДДД дейностите с биоцидни препарати се извършват при спазване на условията на издаденото разрешение и на изискванията, посочени на етикета на опаковката на препарата. При използване на препаратите за ДДД дейностите да се спазват стриктно указаните от производителя начини на употреба – доза, концентрация и време на експозиция.
* При дейности с биоциди да се спазват стриктно мерките за безопасност при работа. Използването на биоцидните препарати да съответства на посочените в етикета на опаковката области на приложение и начин на употреба.
* Да не се използват препарати с изтекъл срок на годност, посочен от производителя.
* При възможност да се прилага комбинирано използване на механични, химични и биологични средства за борба с членестоноги и гризачи.
* Изпълнителят е длъжен да представя информационни листове за безопасност на ползваните от негова страна препарати.

**5.2. Изисквания към използваните препарати:**

* Да са ефективни по отношение на възрастни вредители и техните ларви;
* Да са с бърз начален ефект;
* Да са с ниска токсичност;
* Да са с кратък карантинен период;
* Да са безвредни за хора и домашни животни;
* Да са с добро проникващо действие в труднодостъпни местообитания на вредителите;
* Да не увреждат околната среда.

**5.3. Задължителни изисквания по отношение на извършваните ДДД дейности**

* Лицата, извършващи ДДД дейности, са длъжни да съхраняват биоцидните препарати и да извършват подготовка за работа с препаратите в помещения, недостъпни за външни лица.
* Обработките да се провеждат, като се спазват изискванията за опазване на околната среда от замърсяване с биоциди и живота и здравето на хората.
* Да се провеждат ДДД дейностите в свободни от хора помещения.
* Да се проследява ефективността на извършените обработки.
* Да се спазват предпазните мерки при употреба, транспорт и съхранение на препаратите за ДДД дейности.
* Да се следят стриктно датата на производство и срока на годност на използваните за обработките препарати.

1. **КООРДИНИРАНЕ НА ДЕЙНОСТИТЕ И ВЗАИМОДЕЙСТВИЕ С ОТГОВОРНИТЕ ЗА ДЕЙНОСТТА ЛИЦА**

Всички обработки се извършват след предварително възлагане от оторизирано лице на община Петрич.

Обработките на външните площи се извършват след предварително съгласуване с РЗИ – Благоевград. Съвместно с лицата, отговорни за изпълнението от страна на изпълнителя, се определя броя и времето за започване на обработките.

Агенция по храните контролира ДДД дейностите в закритите площи /детски градини, социални домове и др./.

ОБРАБОТКИТЕ СЕ ИЗВЪРШВАТ В ПОСТОЯННА КОРДИНАЦИЯ С ВСИЧКИ УЧАСТНИЦИ В ПРОЦЕСА И ПОД ПОСТОЯНЕН МОНИТОРИНГ ОТ СЪОТВЕТНИТЕ КОНТРОЛНИ ОРГАНИ.

1. **НОРМАТИВНИ ИЗИСКВАНИЯ**

При изпълнение на поръчката следва да се спазват нормативните актове, регламентиращи дейностите от обхвата на настоящата услуга, в т.ч.:

**1.** Наредба № 3 от 24.01.2005 г. за условията и реда за извършване на дезинфекции, дезинсекции и дератизации, издадена от министъра на здравеопазването, установяваща регламенти относно:

• условията и редът за извършване на дезинсекции - при спазване указанията за концентрация и разходна норма, при спазване изискванията за опазване на околната среда от замърсяване с биоциди и здравето на хората.

**2.** Наредба № 15 от 08.04.2004 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности.

**3.** Наредба за условията и реда за пускане на пазара на биоциди.

**4.** Закон за защита от вредното въздействие на химичните вещества и смеси: установява задължение за употреба по начин, който предотвратява или ограничава вредното им въздействие върху човешкото здраве и околната среда в съответствие с изискванията на този закон, подзаконовите нормативни актове по неговото прилагане и регламентите. Установява задължение за уведомяване относно използвания биоцид и съответните фрази.

**5.** Закон за опазване на околната среда.

**6.** Закон за управление на отпадъците - установява изисквания за третиране опаковките от биоциди, класифицирани като опасни отпадъци и предаването им на лице с разрешително по чл. 37 от ЗУО.

**7.** Закон за здравословни и безопасни условия на труд и подзаконовите нормативни актове - регламентират прилагането на биоцидите при точно спазване мерките за безопасност, посочени със съответните S фрази, използване на ЛПС, ежедневни инструктажи и др.